b"\n_START_ARTICLE_\nMeir Vilner\n_START_SECTION_\nBiografija\n_START_PARAGRAPH_\nGim\xc4\x97 1918\xc2\xa0m. spalio 23 d. Vilniuje (tada okupuotame Vokietijos kariuomen\xc4\x97s)._NEWLINE_Politin\xc4\x99 veikl\xc4\x85 prad\xc4\x97jo kaip socialist\xc5\xb3 sionist\xc5\xb3 grup\xc4\x97s Hashomer Hatzair ('Jaunoji gvardija', 'Jaunimo gvardija') vadovas. B\xc5\xabdamas 17\xc2\xa0m. jis vadovavo 27 \xc5\xa1ios organizacijos kuopel\xc4\x97ms. Ta\xc4\x8diau greitai nusivyl\xc4\x97 tuo, k\xc4\x85 jis palaik\xc4\x97 tendencija sionist\xc5\xb3 jud\xc4\x97jime ne gerinti dabartin\xc4\x99 pad\xc4\x97t\xc4\xaf, o svajoti apie \xc5\xbeyd\xc5\xb3 t\xc4\x97vyn\xc4\x99 Palestinoje. Tod\xc4\x97l jis \xc4\x97m\xc4\x97 dirbti draustoje Lenkijos komunist\xc5\xb3 partijoje ir \xc4\x97m\xc4\x97 naudotis slapyvard\xc5\xbeiu Meir Vilner. Lenkijos komunist\xc5\xb3 partijos veikloje dalyvavo iki 1938\xc2\xa0m., kai i\xc5\xa1vyko \xc4\xaf Brit\xc5\xb3 Palestinos mandatin\xc4\x99 teritorij\xc4\x85. Did\xc5\xbeioji dalis jo gimin\xc4\x97s \xc5\xbeuvo Holokauste._NEWLINE_Vilneris studijavo istorij\xc4\x85 Jeruzal\xc4\x97s hebraj\xc5\xb3 universitete._NEWLINE_Gyvendamas b\xc5\xabsimoje Izraelio teritorijoje Vilneris nusivyl\xc4\x97 politika, skelbdamas, kad neapykant\xc4\x85, nukreipt\xc4\x85 \xc4\xaf \xc5\xbeydus Vilniuje (tada priklaus\xc4\x97 Lenkijai), pakeit\xc4\x97 neapykanta, nukreipta \xc4\xaf arabus. Vilneris \xc4\xafstojo \xc4\xaf Palestinos komunist\xc5\xb3 partij\xc4\x85, kurios nariais buvo tiek arabai, tiek \xc5\xbeydai, ir kuri palaik\xc4\x97 j\xc5\xb3 atsiskyrim\xc4\x85. Vilneris kritikavo tiek D. Britanijos, tiek Izraelio vyriausybes, bet palaik\xc4\x97 Izraelio Nepriklausomyb\xc4\x97s deklaracijos pasira\xc5\xa1ym\xc4\x85, nes tai panaikins dar vien\xc4\x85 D. Britanijos kolonij\xc4\x85._NEWLINE_1949\xc2\xa0m. jis buvo i\xc5\xa1rinktas \xc4\xaf kneset\xc4\x85 kaip Maki narys. 1959\xc2\xa0m., pra\xc4\x97jus 6 savait\xc4\x97ms po 1959\xc2\xa0m. rinkim\xc5\xb3, jis atsisak\xc4\x97 kneseto nario pareig\xc5\xb3. 1961\xc2\xa0m. jis v\xc4\x97l buvo i\xc5\xa1rinktas \xc4\xaf kneset\xc4\x85. Pra\xc4\x97jus 2 m\xc4\x97nesiams po 1961\xc2\xa0m. rinkim\xc5\xb3 jis v\xc4\x97l atsistatydino._NEWLINE_1965\xc2\xa0m. Vilneris ir keli kiti Maki nariai atsiskyr\xc4\x97 nuo \xc5\xa1ios partijos ir \xc4\xafk\xc5\xabr\xc4\x97 nauj\xc4\x85 komunist\xc5\xb3 organizacij\xc4\x85 Rakah. Skilim\xc4\x85 suk\xc4\x97l\xc4\x97 nesutarimai d\xc4\x97l stipr\xc4\x97jan\xc4\x8dio TSRS antisionistinio po\xc5\xbei\xc5\xabrio (VIlneris palaik\xc4\x97 TSRS pozicij\xc4\x85). 1965\xc2\xa0m. rinkimuose Vilneris buvo i\xc5\xa1rinktas \xc4\xaf kneset\xc4\x85 kaip Rakah narys._NEWLINE_Netrukus po \xc5\xa0e\xc5\xa1i\xc5\xb3 dien\xc5\xb3 karo (1967\xc2\xa0m.) de\xc5\xa1iniosios partijos Gahal narys k\xc4\x97sinosi nudurti Vilner\xc4\xaf, nes \xc5\xa1is reikalavo, kad Izraelis gr\xc4\x85\xc5\xbeint\xc5\xb3 Vakar\xc5\xb3 Krant\xc4\x85, bet \xc5\xa1is i\xc5\xa1gyveno. Rakah buvo prie\xc5\xa1 \xc5\xa0e\xc5\xa1i\xc5\xb3 dien\xc5\xb3 kar\xc4\x85._NEWLINE_Prie\xc5\xa1 1977\xc2\xa0m. rinkimus Rakah tapo Hadash dalimi. Vilneris liko kneseto nariu iki 1990\xc2\xa0m., kai jis atsistatydino remdamasis viet\xc5\xb3 rotacijos susitarimu. M. Vilneris yra tre\xc4\x8dias Izraelio politikas, ilgiausiai dirb\xc4\x99s knesete (po Tawfik Toubi ir Shimon Peres).\n_START_SECTION_\n\xc5\xa0eima ir giminai\xc4\x8diai\n_START_PARAGRAPH_\nM. Vilneris buvo ved\xc4\x99s Esther Vilenska, kuri irgi buvo Izraelio komunist\xc4\x97 politik\xc4\x97. Pora tur\xc4\x97jo du s\xc5\xabnus. V\xc4\x97liau i\xc5\xa1siskyr\xc4\x97._NEWLINE_M. Vilnerio pusbrolis buvo \xc5\xbeinomas Izraelio poetas Abba Kovner."